The Night Manager (miniserie)

The Night Manager er en dramaserie fra 2016 i seks deler instruert av Susanne Bier. Ledende roller spilles av Tom Hiddleston, Hugh Laurie, Olivia Colman, David Harewood, Tom Hollander og Elizabeth Debicki. Serien bygger på John le Carrés roman med samme navn.Susanne Biers spionserie begejstrer briterne, b.dk. Besøkt 28. mai 2016Olivia Colman, Tom Hollander, Elizabeth Debicki Join AMC’s ‘The Night Manager’, deadline.com. Besøkt 28. mai 2016 

I september 2016 mottok Bier en Emmy-statuett for serien som beste instruktør.Bier skriver danmarkshistorie med Emmy-statuette, politiken.dk. Besøkt 19. september 2016 I januar 2017 mottok Tom Hiddleston Golden Globes pris for året beste mannlige hovedrolle i samme miniserie, Hugh Laurie fikk prisen for beste mannlige birolle, og Olivia Colman ble hedret for beste kvinnelige birolle.

 Handling 
Under Den egyptiske revolusjonen i 2011 var Jonathan Pine ansatt ved Nefertiti Hotel i Kairo, Egypt. Han blir involvert med Sophie Alekan, elskerinnen til en playboy, Freddie Hamid, fra en velstående og innflytelsesrik familie i området. Sophie gir Jonathan en rekke konfidensielle dokumenter som hun ønsker å kopiere, inkludert en liste over våpen og kjemikalier brukt til krigføring, og korrespondanse mellom Hamids selskaper og Ironlast Limited. Hun ber ham holde dokumentene trygge, og gi dem videre til kontaktene hans hvis noe skjer med henne. Jonathan leverer dokumentene til International Enforcement Agency i London, England. Denne informasjonen havner snart hos etterretningsoffiser Angela Burr hos Foreign, Commonwealth and Development Office, som lenge har forsøkt å ta ut våpen-selger Richard Roper.

Imidlertid blir denne informasjonen på en eller annen måte lekket til Richard Roper, og han trekker seg dermed fra avtalen med Hamid-familien. Når Jonathan neste gang ser Sophie, er hun banket opp og forslått. Jonathan bringer henne til et trygt hus, og de begynner et forhold. Jonathan konfronterer kontakten sin over det lekkede dokumentet, og krever at Sophie får asyl. Han blir fortalt at Hamid-familien har mange venner og støttespillere i England. Senere blir Burr kontaktet av Jonathan, med et forslag for å redde Sophie. Jonathan skynder seg deretter til rommet hennes, hvor han oppdager Sophie død.

Jonathan godtar å samarbeide med Angela, etter løfte om en ny identitet for ham etterpå. Han får først en ny identitet til å bruke under operasjonen: Jack Linden, og senere Thomas Quince. Som «Jack Linden» tilbringer Jonathan en periode i Devon, England, for å etablere en voldelig bakgrunn. Senere sender Angela ham til Spania, hvor Roper møter partnere for å inngå en våpen-avtale. Operasjonen for å plassere Jonathan innenfor Ropers organisasjon, får kallenavnet Limpet. På Mallorca blir en bortføring av Ropers sønn Daniel iscenesatt ved en restaurant. Jonathan, under identiteten som Quince arbeider som kokk. Han frigjør Daniel og konfronterer angriperne, som i virkeligheten var undercover-agenter.

Under konfrontasjonen brekker Quince en av agentens armer, for å få situasjonen til å se mer ekte ut. Men en av de andre kidnapperne slår ham voldsomt, som gjengjeldelse. Selv om Roper er takknemlig for sønnens redning, forblir han skeptisk ovenfor Quince. Han blir tatt med til Ropers villa, for å komme seg. Ropers håndlanger Corky konfronterer Jonathan, om hans kriminelle fortid og forskjellige identiteter. I Madrid, Spania, arrangerer Ropers advokat Juan "Apo" Apostol en bursdagsfest for datteren hans, Elena, som Roper og følget hans deltar på. Dagen etter får Jonathan et nytt pass, under navnet Andrew Birch. Men Jonathan må imidlertid gjøre en rekke tjenester for Roper, i bytte mot hans nye identitet.

 Skuespillere 
 Tom Hiddleston som Jonathan Pine
 Hugh Laurie som Richard Onslow Roper
 Olivia Colman som Angela Burr.
 Tom Hollander som Major Lance «Corky» Corkoran.
 Elizabeth Debicki som Jemima Marshall
 Alistair Petrie som Alexander «Sandy» Langbourne.
 Natasha Little som Caroline «Caro]» Langbourne.
 Douglas Hodge som Rex Mayhew.
 David Harewood som Joel Steadman.
 Tobias Menzies som Geoffrey Dromgoole.
 Antonio de la Torre som Juan Apostol
 Adeel Akhtar som Rob Singhal.
 Michael Nardone som Frisky
 Hovik Keuchkerian som Tabby

 Referanser 

Eksterne lenker


Kategori:Britiske dramaserier
Kategori:Britiske miniserier
Kategori:TV-produksjoner på BBC
Kategori:TV-produksjoner basert på verk av John le Carré
Kategori:Britiske TV-produksjoner fra 2010-årene